laion/Wikipedia-Exotic huggingface dataset:
სოფიო ხორგუანი

სოფიო ხორგუანი (დ. 30 მარტი, 1974, გულრიფში) — ქართველი ადამიანის უფლებათა დამცველი, ბიზნესმენი, პოლიტიკოსი. საქართველოს სახალხო დამცველის მოადგილე 2007 წლის აგვისტოდან 2009 წლის იანვრამდე. 1996 წელს დაამთავრა თბილისის სახელმწიფო უნივერსიტეტის სოხუმის ფილიალის ფილოლოგიური ფაკულტეტი გერმანული ენის სპეციალობით. 2000 წელს დაამთავრა თბილისის სახელმწიფო უნივერსიტეტის ასპირანტურა გერმანული ლიტერატურის სპეციალობით. დასრულებული აქვს საქართველოს ტელევიზიისა და რადიომაუწყებლობის კორპორაციასთან არსებული დიქტორთა და წამყვანთა კურსები (1996), თბილისის პოლიტიკური სწავლების სკოლა (2003), მარშალის უსაფრთხოების სწავლების ცენტრი (გერმანია, 2007), თბილისის ჰუმანიტარული უნივერსიტეტის მაგისტრატურა, სპეციალობა – „საჯარო სამართალი“ (2008). მუშაობდა მასწავლებლად, ჟურნალისტად, 2007 წლის აგვისტოდან 2009 წლამდე იყო სახალხო დამცველის მოადგილე. 2009-2011 წლებში რესპუბლიკური პარტიის აქტიური წევრი იყო.. ↑ სოფიო ხორგუანის შესახებ ინფორმაცია რესპუბლიკური პარტიის საიტზე[მკვდარი ბმული] ↑ სოფიო ხორგუანის შესახებ ინფორმაცია რესპუბლიკური პარტიის საიტზე[მკვდარი ბმული] ↑ სოფიო ხორგუანი „ქართული პარტიის" ახალი სახე გახდა
ადოლფ როლოვი

ადოლფ ქრისტიან როლოვი (გერმ. Adolf Christian Roloff; დ. 25 ივნისი, 1870 — გ. 1952) — საქართველოში მოღვაწე, წარმოშობით გერმანელი აგრონომი, თბილისის ბოტანიკური ბაღის დირექტორი 1902–1918 წლებში. როლოვი დაიბადა თბილისში, გერმანული წარმოშობის ოჯახში. 1891 წელს დაამთავრა მოსკოვის სასოფლო-სამეურნეო აკადემია. 1892 წელს საქართველოში დაბრუნების შემდეგ მუშაობდა მასწავლებლად ქუთაისის სასოფლო-სამეურნეო სკოლაში, შემდეგ ექსპერტად კავკასიის ფილოქსერას კომიტეტში, წამყვან სპეციალისტად ამიერკავკასიის სასოფლო-სამეურნეო დეპარტამენტში და მმართველად თბილისის ბოტანიკურ ბაღში. 1902 წლიდან 1918 წლამდე იყო თბილისის ბოტანიკური ბაღის დირექტორი. მისი მეცადინეობით ბაღის ტერიტორია მნიშვნელოვნად გაფართოვდა, გამდიდრდა კოლექციები; მიმდინარეობდა ინტენსიური სამეცნიერო მუშაობა. 1919-1921 წლებში მუშაობდა საქართველოს დემოკრატიული რესპუბლიკის სოფლის მეურნეობის სამინისტროში. საბჭოთა რეჟიმის დამყარების შემდეგ როლოვი განაგრძობდა პედაგოგიურ მოღვაწეობას მის მიერვე დაარსებულ თბილისის ბოტანიკური ბაღის მებაღეთა სკოლაში, საქართველოს პოლიტექნიკურ ინსტიტუტსა და თბილისის სახელმწიფო უნივერსიტეტში. გამოქვეყნებული აქვს 50-ზე მეტი სამეცნიერო ნაშრომი მებაღეობის, მევენახეობის, მცენარეთა სელექციის შესახებ. დაკრძალულია თბილისში, კუკიის სასაფლაოზე. ლორია მ., კერესელიძე ჯ. ადოლფ ქრისტიან როლოვი და თბილისის ბოტანიკური ბაღი.-თბ.,2001.
იენ ჰოლმი

სერ იენ ჰოლმი (დ. 12 სექტემბერი, 1931 — გ. 19 ივნისი, 2020, ლონდონი) — ბრიტანეთის იმპერიის ორდენის ინგლისელი მსახიობი, ცნობილი სასცენო და კინოროლებით. მას 1967 წელს მიღებული აქვს ტონის ჯილდო საუკეთესო მეორეხარისხოვანი როლისთვის და 1988 წლის ლოურენს ოლივიეს ჯილდო „მეფე ლირში“ შესრულებული როლისთვის. მის ცნობილ კინოროლებს შორის არის ეში („უცხო“), მამა ვიტო კორნელიუსი („მეხუთე ელემენტი“) და ბილბო ბეგინსი („ბეჭდების მბრძანებელი“, „ჰობიტი“). იენ ჰოლმი — ბროდვეის ინტერნეტ მონაცემთა ბაზაში (IBDb) (ინგლისური) იენ ჰოლმი კინოფილმების ინტერნეტ-მონაცემთა ბაზაში იენ ჰოლმი TCM-ის კინოფილმების მონაცემთა ბაზაში
David Bowie (1969 წლის ალბომი)

David Bowie — ინგლისელი მუსიკოს დეივიდ ბოუის მეორე სტუდიური ალბომი. იგი ამ სახელწოდებით გამოვიდა ლეიბლ Philips-ზე, ბრიტანეთში, ხოლო Mercury-მა ალბომი აშშ-ში გამოსცა Man of Words/Man of Music-ის სახელწოდებით. მოგვიანებით RCA-მა დისკი გამოსცა Space Oddity-ს სახელწოდებით, მაგრამ 2009 წელს გამოცემისას ორიგინალური სახელწოდება დააბრუნა. ყველა სიმღერის ავტორი — დეივიდ ბოუი. David Bowie საიტზე Discogs (გამოცემების სია) ↑ http://www.allmusic.com/album/space-oddity-mw0000251934 ↑ "David Bowie", rollingstone.com (archived version retrieved 27 October 2014).
This Strange Engine

This Strange Engine (ქართ. ეს უცნაური ძრავა) — ბრიტანული ნეო-პროგრესული როკ-ჯგუფ Marillion-ის მეცხრე სტუდიური ალბომი. იგი გამოვიდა ბრიტანეთში 1997 წელს, ლეიბლზე Castle Communications. ალბომის პირველი სინგლი იყო Man Of A Thousand Faces, პირველი სიმღერა დისკზე. გერმანიის ჩარტებში იგი მრავალი კვირის განმავლობაში იმყოფებოდა. არსებობს მისი ვიდეოკლიპიც. მეორე სინგლი იყო Eighty Days. სიმღერა Estonia აღსანიშნავია თავისი ისტორიით - სტივ ჰოგართმა გაიცნო ბრიტანელი, რომელიც ერთადერთი გადარჩენილი ადამიანი იყო 1994 წელს ბალტიის ზღვაში ჩაძირულ ბორან „ესტონეთის“ 850-ზე მეტი მგზავრიდან. ყველა სიმღერის მუსიკის ავტორი — Marillion. სტივ ჰოგართი – ვოკალი, კლავიშებიანი საკრავები, პერკუსია, დამატებითი ვოკალი სტივ როზერი - გიტარა მარკ კელი - კლავიშებიანი საკრავები, ვოკალი პიტ ტრევავასი - ბას გიტარა, ვოკალი იენ მოსლი - დასარტყმელი საკრავები, პერკუსია ინფორმაცია ჯგუფის ოფიციალურ საიტზე დაარქივებული 2010-02-26 საიტზე Wayback Machine. ↑ Franck, John. This Strange Engine overwiew. Allmusic. ↑ Sollow, Stephanie. This Strange Engine overwiew. ProgressiveWorld.net. დაარქივებულია ორიგინალიდან — 2021-05-16. ციტირების თარიღი: 2012-06-03. ↑ დაარქივებული ასლი. დაარქივებულია ორიგინალიდან — 2007-10-24. ციტირების თარიღი: 2012-06-03. ↑ Marillion chart positions in the UK. The Official Charts Company. ↑ Marillion albums chart positions in Germany. Media Control GfK International. დაარქივებულია ორიგინალიდან — 2015-12-18. ციტირების თარიღი: 2017-05-06. ↑ Marillion chart positions in the Netherlands. MegaCharts.
პროზა

პროზა (ლათ. prosa < prorsa — პირდაპირი, უბრალო, proversa — წინმიმართული) — მხატვრული ლიტერატურის ერთ-ერთი ძირითადი ფორმა, რომელიც განსხვავდება მეორე ძირითადი ფორმის — პოეზიისაგან მხატვრული მეტყველების ორგანიზაციით. პროზაში მეტყველების მთლიანი ნაკადი მიისწრაფვის მხოლოდ წინ და მისთვის დამახასიათებელია ისეთივე პაუზები წინადადებებისა და სინტაგმების ბოლოს, როგორც ეს ჩვეულებრივ მეტყველებას ახასიათებს. პოეზიისგან განსხვავებით პროზის რიტმი აგებულია სინტაქსური კონსტრუქციების (წინადადება, პერიოდი, კოლონი) მიახლოებით თანაზომადობაზე, რაც ქმნის მხატვრული პროზის ნაწარმოების ერთ მთლიან ქარგას და რითიც ის განსხვავდება სამეცნიერო ნაშრომებისაგან ან საყოფაცხოვრებო ხასიათის ტექსტებისგან. მხავრული ლიტერატურის ერთ-ერთ ძირითად ფორმად პროზა XIX საუკუნეში გაფორმდა. მანამდე პროზაში იგულისხმებოდა ყველა სახისა და ხასიათის არამხატვრული ტექსტი. მხატვრული პროზის პირველ ჟანრულ ფორმად ითვლება რენესანსის ეპოქის ნოველა. XVIII საუკუნიდან, განსაკუთრებით კი XIX საუკუნეში ვითარდება ისეთი ჟანრები, როგორიცაა მოთხრობა, რომანი და სხვ. პოეზიისაგან განსხვავებით პროზაში სიტყვას, როგორც ენობრივ ერთეულს, ეცვლება სტილისტური ფუნქცია: ნაკლები ყურადღება ექცევა ბგერწერასა და მარცვლობრივ-მახვილობრივ შედგენილობას, ხოლო მეტი — სიტყვის სემანტიკურ მნიშვნელობას, მის გამომსახველობით ფუნქციას. პროზაში კონსტრუქციის რიტმს არეგულირებს მისი სემანტიკური მხარე. თუ პოეზიაში, განსაკუთრებით ლირიკაში, ისმის, უპირველეს ყოვლისა, ავტორისეული ხმა, რომელიც მოგვითხრობს ან სიუჟეტურ ამბავს, ან საკუთარ განცდათა შესახებ, პროზაში ბევრი ხმა ისმის: ავტორისეული თხრობა, მოქმედ პირთა ხმები, „შინაგანი ხმაც“ კი და მათი ურთიერთმოქმედება ხშირად კომპოზიციის ერთ-ერთი საფუძველია. პოეზიისა და პროზის გვერდიგვერდ არსებობის მანძილზე შეიქმნა მათ შორის შუალედური ფორმებიც - ლექსი პროზად, რიტმული პროზა, მაგრამ პროზისგან პოეზიას ყოველთვის გამოყოფს სიტყვის ლექსის საზომით ორგანიზაცია.
ხორვატულ-უნგრული აქტი

ხორვატულ-უნგრული აქტი (ხორ. Hrvatsko-ugarska nagodba, უნგრ. Horvát–magyar kiegyezés, გერმ. Kroatisch-Ungarischer Ausgleich) — 1868 წელს ხელმოწერილი აქტი, რომელმაც ავსტრია-უნგრეთის იმპერიაში უნგრეთის მმართველობის ქვეშ ხორვატიის პოლიტიკური სტატუსი განსაზღვრა. ხელშეკრულება ძალაში იყო პირველი მსოფლიო ომის დასრულებამდე. 1918 წლის 29 ოქტომბერს ხორვატიის პარლამენტმა, როგორც ხორვატიის ისტორიული სუვერენიტეტის წარმომადგენელმა, გააუქმა ავსტრია–უნგრეთთან გაფორმებული ყველა ხელშეკრულება. ხორვატიისა და სლავონიის სამეფო HRVATSKO-UGARSKA NAGODBA (1868) (ხორვატული) Tekst Hrvatsko-ugarske nagodbe iz 1868. (უნგრული) 1868. évi XXX. törvénycikk დაარქივებული 2008-01-17 საიტზე Wayback Machine. ↑ Britannica 2009 Nagodba ↑ Dragutin Pavličević, Short overview of the political and cultural history of the Republic of Croatia
ტრიუნის სამეფო

ტრიუნის სამეფო (ხორ. Trojedna kraljevina) — ხორვატული ნაციონალური მოძრაობის ლიდერების მიერ ადვოკატირებული იდეა. მეორე ათასწლეულის მანძილზე სამი ხორვატული სამეფო: ხორვატია, სლავონია და დალმაცია ძირითადად დამოუკიდებლები იყვნენ. გაერთიანებული ხორვატია მხოლოდ ერთი მეფის, მეფობის დროს არსებობდა. 1848 წლამდე ჰაბსბურგების მმართველობი დროს იდეის ადვოკატირებას ხორვატები ახორციელებდნენ, თუმცა ტერიტორიის დიდი ნაწილი წარმოადგენდა უნგრეთსა და ავსტრიას შორის დავის საგანს. 1848 წლის რევოლუციების დროს, ტრიუნის სამეფოს ცნებას ატარებდნენ ხორვატი ნაციონალისტები. ხორვატი პოლიტიკოსები იმპერატორთან იცავდნენ იდეას და ითხოვდნენ სამი სამეფოს გაერთიანებას. ავსტრია–უნგრეთის კომპრომისის და 1868 წლის ხორვატულ-უნგრული აქტის საფუძველზე, ავსტრიამ და უნგრეთმა ტერიტორიულ პრეტენზიებზე ოფიციალურად თქვეს უარი. შედეგად წმინდა იშტვანის გვირგვინის მიწების ქვეშ გაერთიანდა ხორვატია და სლავონია, ხოლო დალმაცია ისევ რჩებოდა ცალკე სამეფოდ. XIX საუკუნის ბოლოსთვის ხორვატიის და დალმაციის სახალხო პარტიების მთავარი მიზანი იყო ტრიუნის სამეფოს იდეის ხორცშესხმა. Jakić, Ivana; Balta, Ivan (May 2007). „Pregled zbivanja u predpreporodnom i preporodnom razdoblju do osnivanja političkih stranaka (1841.)“. Povijesni zbornik: godišnjak za kulturu i povijesno nasljeđe (Croatian). Faculty of Philosophy, University of Osijek. 1 (1–2): 273–284. ISSN 1846-3819. ციტირების თარიღი: 2013-12-31.CS1-ის მხარდაჭერა: ref=harv (link) Goldstein, Ivo; Jovanović, Nikolina (1999) Croatia: a history. C. Hurst & Co. Publishers. ISBN 1-85065-525-1.  Romsics, Ignác; Király, Béla K. (1999) Geopolitics in the Danube Region.  Korunić, Petar (April 1999). „Hrvatski nacionalni program i društvene promjene za revolucije 1848/49. godine“ [National Programme and Social Change during the Revolution in 1848-1849.]. Journal - Institute of Croatian History. Faculty of Philosophy, University of Zagreb. 31 (1): 12–13. ISSN 0353-295X. ციტირების თარიღი: 2012-08-21.CS1-ის მხარდაჭერა: ref=harv (link) Sabotič, Ines; Matković, Stjepan (April 2005). „Saborski izbori i zagrebačka izborna tijela na prijelazu iz 19. u 20. stoljeće“ [Parliamentary Elections and Zagreb Electoral Bodies at the Turn of the 19th and 20th Centuries]. Društvena istraživanja: Journal for General Social Issues (Croatian). Zagreb, Croatia: Institute of Social Sciences Ivo Pilar. 14 (1-2 (75-76)). ISSN 1330-0288. ციტირების თარიღი: 2012-08-22.CS1-ის მხარდაჭერა: ref=harv (link) ↑ Hugh Seton-Watson, Nations and States. Part 32, 1977, p. 133. ↑ Charles Jelavich, Barbara Jelavich, The Establishment of the Balkan National States, 1804-1920, University of Washington Press, 1977, p. 253 ↑ Barbara Jelavich, History of the Balkans: Twentieth century, 1999 edition, p.57, "The National Party [in Dalmatia] wished to be united with Croatia to form a reconstituted Triune Kingdom."
ვასილ პეტრიაშვილი

ვასილ მოსეს ძე პეტრიაშვილი (დ. 4 მარტი [ ძვ. სტ. 20 თებერვალი], 1842, სოფ. წალასყური, ახლანდელი გარდაბნის მუნიციპალიტეტი ― გ. 8 აგვისტო [ ძვ. სტ. 26 ივლისი], 1908, კარლსბადი, ახლანდელი კარლოვი-ვარი) — ქართველი ქიმიკოსი. ვასილ პეტრიაშვილმა 1865 წელს დაამთავრა თბილისის სასულიერო აკადემია. იმავე წელს ჩაირიცხა ნოვოროსიის უნივერსიტეტში (ოდესა). 1870 წლიდან, უნივერსიტეტის დამთავრების შემდეგ, მუშაობას იწყებს იქვე, ტექნიკური ქიმიის კათედრაზე. 1874 წლიდან დოცენტია, 1879 წლიდან პროფესორი, 1905 წლიდან დეკანი. 1907 წელს ირჩევენ რექტორად. ვასილ პეტრიაშვილი უმაღლესი სასწავლებლის პირველი ქართველი რექტორია. სამეცნიერო საქმიანობისათვის მივლინებული იყო ბონში, პარიზში, ევროპის სხვა ქვეყნებში. ვასილ პეტრიაშვილის ნაშრომები ორგანულ ქიმიაში მეცნიერულად მეტად მნიშვნელოვანი და ღირსშესანიშნავია. მან დიდი სახელი მოიხვეჭა როგორც რუსეთში, ასევე ევროპის სხვა ქვეყნებში. ის იყო გამოჩენილი ქიმიკოსი, რომელმაც მეცნიერებაში წარუშლელი კვალი დატოვა. დიმიტრი მენდელეევმა, მისი დროის ახალგაზრდა ქიმიკოსთა შორის საუკეთესოდ ვასილ პეტრიაშვილი დაასახელა. სახელგანთქმული ქიმიკოსი ნ. ზელინსკი მას ოდესის უნივერსიტეტის საბუნებისმეტყველო განყოფილების საუკეთესო ხანის, საუკეთესო წარმომადგენლად თვლიდა. თანამედროვენი ვასილ პეტრიაშვილს ახასიათებდნენ საუკეთესო შინაგანი ბუნების ადამიანად, კარგ ორგანიზატორად და სტუდენტების საყვარელ პედაგოგად. ვასილ პეტრიაშვილი დიდ ყურადღებას იჩენდა საქართველოსადმი და ქართულ პერიოდულ პრესაში, სისტემატურად ბეჭდავდა პუბლიცისტურ წერილებს სოციალურ, სამეურნეო თუ სამეცნიერო საკითხებზე. ეწეოდა მეცნიერების პოპულარიზაციას საქართველოში, ტექნიკური ტერმინებით ამდიდრებდა ქართულ ენას. რუსეთის იმპერიაში პირველი, მეცნიერულ საფუძველზე დამყარებული წიგნი მეღვინეობაზე ვასილ პეტრიაშვილმა ქართულ ენაზე დაწერა და დაბეჭდა. მჭიდრო კავშირი ჰქონდა გამოჩენილ ქართველ მოღვაწეებთან – აკაკი წერეთელთან, იაკობ გოგებაშვილთან, ნიკო ნიკოლაძესთან, სერგეი მესხთან და სხვებთან. სწავლაში ხელს უწყობდა და ეხმარებოდა საქართველოს გარეთ მცხოვრებ ახალგაზრდებს, იყო თბილისში უნივერსიტეტის დაარსების ერთ–ერთი ინიციატორი, იყო მასწავლებელი და უახლოესი მეგობარი პეტრე მელიქიშვილისა. გარდაიცვალა 1908 წელს კარლსბადში (ახლანდელი კარლოვი-ვარი). ქართველი თერგდალეულებისათვის, როგორც ყველა ქართველისათვის, ეს დიდი მწუხარება იყო. აკაკიმ ლექსით აღნიშნა ვასილ პეტრიაშვილის გარდაცვალება („ჩუმი მოღვაწე, ნამდვილ ქართველი. სიკვდილით ქართველთ გულის მომწყვდელი“). ცნობილი მეცნიერი და მოღვაწე ოდესაში დროებით დაკრძალეს, შემდეგ თბილისში, ვერის სასაფლაოზე გადმოასვენეს, მოგვიანებით კი ვაკის სასაფლაოზე იქნა დაკრძალული. ქართული საბჭოთა ენციკლოპედია, ტ. 8, თბ., 1984. — გვ. 46. ვ. კაკაბაძე, ნ. ციციშვილი, ვ. კოკოჩაშვილი, კ. მოდებაძე, დ. აგლაძე, რ. ნიკოლაძე, ხ. ღლონტი, დ. ჯორჯიკია, ა. სვანაძე., ვასილ პეტრიაშვილი., თბ., 1950. წულაძე ე., ორი ქიმიკოსი., თბ., 1957; იმნაძე დ., ვასილ პეტრიაშვილი., თბ., 1944. რამაზ გახოკიძე, დიდი ქართველი მეცნიერ-მამულიშვილი., თსუ.,საქართველოს ქიმიკოთა ჟურნალი, 2008.8(4). თეიმურაზ პეტრიაშვილი. საქართველოს ლომონოსოვი. გაზ. საქართველოს რესპუბლიკა.2018. 18 აპრილი. N79.
მძიმე მეტალი

მძიმე მეტალი (ასევე მძიმე მეტალი, ინგლ. heavy metal, ხშირად მოხსენიებული როგორც უბრალოდ მეტალი) — როკ-მუსიკის ერთ-ერთ ჟანრს წარმოადგენს, რომელმაც ჩამოყალიბებული სახე 1970-იან წლებში მიიღო ძირითადად გართიანებულ სამეფოში და აშშ-ში. მისი შექმნა უკავშირდება აღნიშნული პერიოდის როკ-ჯგუფებს, რომლებიც 1967—1974 წლებში ბლუზ-როკისა და ფსიქოდელიური როკის ნაზავ მუსიკას უკრავდნენ, მკვეთრად გამოხატული მასიური ხმით, გაძლიერებული დისტორშენით, გახანგრძლივებული გიტარის სოლოებით, მკვეთრად გამოხატული დრამების პარტიებით, ხმის საერთო სიმაღლით. პირველი მძიმე მეტალ ჯგუფები, როგორებცაა Black Sabbath, ლედ ზეპელინი და Deep Purple ფართო აუდიტორიას ხიბლავდა. შუა სამოცდაათიანებში ჟანრის ჩამოყალიბებაში დიდი წვლილი მიუძღვით ისეთ ჯგუფებს, როგორებცაა: Judas Priest, Motörhead, Iron Maiden და სხვა. 1980-იან წლებში გლემ მეტალი გახდა წამყვანი კომერციული ძალა Mötley Crüe-სა და ბევრი სხვა ჯგუფისთვის. მიწისქვეშეთი კი იქმნებოდა უფრო ექსტრემალური, აგრესიული მიმდინარეობები: თრეშ მეტალი გახდა მეინსტრიმული მუსიკა ძირითადად ჯგუფ მეტალიკას ძალისხმევით, მაგრამ სხვა მიმდინარეობები - დეზ მეტალი და ბლეკ-მეტალი კვლავ სუბკულტურულ ფენომენად რჩებოდა. შუა 90-იანებიდან პოპულარურმა მიმდინარეობებმა, როგორებიცაა ნიუ მეტალი, რომელიც ხშირად შეიცავს ელემენტებს გრანჟიდან და ჰიპ-ჰოპიდან, და მეტალკორი, რომელშიც შეზავებულია ექსტრემალური მეტალი და მძიმეკორ პანკი, კიდევ უფრო გააფართოვეს მძიმე მეტალის განსაზღვრება. Du Noyer, Paul (რედ.) (2003). The Illustrated Encyclopedia of Music. Flame Tree. ISBN 1-904041-70-1 Weinstein, Deena (1991). Heavy Metal: A Cultural Sociology. Lexington. ISBN 0-669-21837-5. შესწორებული გამოცემა: (2000). Heavy Metal: The Music and its Culture. Da Capo. ISBN 0-306-80970-2 ↑ Du Noyer (2003), გვ. 96; Weinstein (2000), გვ. 11–13.
HIP 116454b

HIP 116454b — „სუპერ-დედამიწა“, რომელიც 190 სინათლის წლითაა დედამიწას დაშორებული თევზების თანავარსკვლავედის მიმართულებით. მისი დიამეტრი 32 186 კილომეტრია, მასა კი დედამიწისას 12-ჯერ აღემატება. მეცნიერთა აზრით, ის ან მთლიანად წყლითაა დაფარული, ან „მინი-ნეპტუნია“, რომელსაც უზარმაზარი და სქელი ატმოსფერო აქვს. HIP 116454b 13,5 მილიონი კილომეტრითაა დაშორებული თავისი დედავარსკვლავისაგან, რომელიც ნარინჯისფერი ჯუჯაა და მზეზე ოდნავ გრილი და პატარაა. პლანეტის ორბიტალური პერიოდი 9,1 დღეა. მკვლევართა თქმით, პლანეტის დედავარსკვლავთან ასეთი ახლო მანძილი მას სიცოცხლისთვის არასტაბილურს ხდის. ეგზოპლანეტა კეპლერის კოსმოსურმა ტელესკოპმა აღმოაჩინა 2014 წლის 18 დეკემბერს. კეპლერის კოსმოსურმა ტელესკოპმა ეს ეგზოპლანეტა შენიშნა მანამდე, სანამ 2013 წლის მაისში არასწორი მუშაობის გამო დროებით შეწყდებოდა მისი ფუნქციონირება. ვანდერბურგმა და მისმა კოლეგებმა - რომელთაც სპეციალური პროგრამა შექმნეს, რომ შეეგროვებინათ მონაცემები კეპლერის არამდგრადი მდგომარეობის მიუხედავად - შენიშნეს პლანეტის ერთადერთი ტრანზიტი კეპლერის დაკვირვებებისას 9 დღიანი ტესტით, რომელიც თებერვალში მიმდინარეობდა. ასტრონომებმა ეს აღმოჩენა შემდეგ დაადასტურეს HARPS-North სპექტროგრაფით, რომელიც კანარის კუნძულებზე მდებარე Telescopio Nazionale Galileo-ზეა დამონტაჟებული. კეპლერის ტელესკოპი 2009 წლის მარტში გაუშვეს 3,5 წლიან მისიაზე, რათა განესაზღვრა, რამდენად გავრცელებული იყო დედამიწის მსგავსი პლანეტები „ირმის ნახტომის“ გალაქტიკაში. ტელესკოპი დღემდე დაუჯერებლად წარმატებით აგრძელებს მისიას. მანდ თითქმის 1000 პლანეტის არსებობა დაადასტურა - ცნობილ ეგზოპლანეტათა ნახევარზე მეტი - ხოლო 3200 კი პლანეტობის „კანდიდატია“, რომელთა უმრავლესობა შესაძლოა პლანეტა აღმოჩნდეს. კეპლერი პლანეტებს „ტრანზიტული მეთოდით“ ეძებს. ის აკვირდება მოვლენას, როდესაც პლანეტა ვარსკვლავის წინ ჩაივლის და ვარსკვლავის სიკაშკაშე გარკვეული დროის განმავლობაში შესუსტდება. ასეთი სამუშაო დაუჯერებელ სიზუსტედ მოითხოვს - სწორედ ეს დაკარგა ტელესკოპმა 2013 წლის მაისში. თუმცა, კეპლერის მკვლევართა ჯგუფმა ადვილად არ დათმო ტელესკოპი. მათ მოიფიქრეს მეთოდი, რითაც შეძლებდნენ კეპლერის სტაბილურობის გაზრდას. მათ ეს მოახერხეს მზის სინათლის წნევის გამოყენებით, შემდეგ დაგეგმეს ახალი მისია, სახელად K2, რომელიც გააგრძელებდა კეპლერის ეგზოპლანეტებზე ნადირობას შეზღუდული სტილით და ასევე შეისწავლიდა სხვა კოსმოსურ ობიექტებსა და ფენომენებს, როგორიცაა აქტიური გალაქტიკები და ზეახალი ვარსკვლავები. ↑ Space.com ↑ 2.0 2.1 Kepler Proves It Can Still Find Planets ↑ NASA's Exoplanet-Hunting Kepler Space Telescope Gets New Mission
Malice n Wonderland

Malice n Wonderland' — ამერიკელი რეპერ სნუპ დოგის მეათე სტუდიური ალბომი. გამოვიდა 2009 წელს. ალბომმა კრიტიკოსთა დადებითი შეფასებები მიიღო. (თანაპრ.) თანაპროდიუსერი სემპლები I Wanna Rock - It Takes Two - რობ ბეისი და DJ E-Z Rock; Think About It - ლინ კოლინზი. Secrets - Talking in Your Sleep - The Romantics. Pimpin Ain't EZ - Zoom - The Commodores. ↑ Malice N Wonderland Reviews, Ratings, Credits, and More at Metacritic. Metacritic. ციტირების თარიღი: 2012-06-02. ↑ Heaney, Gregory. Review: Malice N Wonderland. Allmusic. Retrieved on 2009-12-09. ↑ Vozick-Levinson, Simon. Review: Malice n Wonderland დაარქივებული 2010-01-14 საიტზე Wayback Machine. . Entertainment Weekly. Retrieved on 2009-12-04. ↑ Longwood, Sketch. Snoop Dogg: Malice N Wonderland (Musick Review) დაარქივებული 2009-12-13 საიტზე Wayback Machine. . Retrieved on 2009-12-09. ↑ Snoop Dogg :: Malice N Wonderland :: Priority/Capitol Records. Rapreviews.com (2009-12-15). ციტირების თარიღი: 2010-05-06. ↑ Andrew, Rennie. Review: Malice n Wonderland დაარქივებული 2010-03-31 საიტზე Wayback Machine. . Now Magazine. Retrieved on 2010-01-24. ↑ Henderson, Eric. Review: Malice n Wonderland. Slant Magazine. Retrieved on 2009-12-09. ↑ Jones, Steve. Review: Malice n Wonderland. USA Today. Retrieved on 2010-01-24. ↑ Amidon, David. Review: Malice n Wonderland. PopMatters. Retrieved on 2009-12-09. ↑ Yuscavage, Chris. Review: Malice n Wonderland დაარქივებული 2009-12-13 საიტზე Wayback Machine. . XXL. Retrieved on 2009-12-08. ↑ kazeem. Malice In Wonderland. thesource.com. დაარქივებულია ორიგინალიდან — 2010-02-19. ციტირების თარიღი: 2011-10-03. ↑ კრისტგოუ, რობერტ. CG: Snoop Dogg. რობერტChristgau.com. ციტირების თარიღი: 2012-06-02. ↑ "Snoop Dogg – Malice n Wonderland". Lescharts.com. Hung Medien. ↑ "Snoop Dogg – Malice n Wonderland". Swisscharts.com. Hung Medien. ↑ "2009-12-13 40 საუკეთესო რიტმ-ენდ-ბლუზური ალბომების არქივი | ოფიციალური ჩარტები". ბრიტანეთის ალბომების ჩარტი. ოფიციალური ჩარტების კომპანია. წაკითხვის თარიღი მარტი 20, 2015. ↑ „Snoop Dogg ალბომების და სიმღერების ისტორია ჩარტებში (Billboard 200)“. Billboard. ↑ "ალბომების და სიმღერების ისტორია ჩარტებში" ბილბორდის ციფრული ალბომები - Snoop Dogg. Prometheus Global Media. ↑ "Snoop Dogg ალბომების და სიმღერების ისტორია ჩარტებში" ბილბორდის საუკეთესო რიტმ-ენდ-ბლუზური/ჰიპ-ჰოპ ალბომები - Snoop Dogg. Prometheus Global Media. ↑ Billboard 200 - Year-end Chart. ციტირების თარიღი: დეკემბერი 9, 2015. ↑ Best of 2010 – R&B/Hip-Hop Albums. Billboard. Prometheus Global Media. ციტირების თარიღი: მაისი 8, 2013. ↑ Best of 2010 – Rap Albums. Billboard. Prometheus Global Media. დაარქივებულია ორიგინალიდან — 2014-07-13. ციტირების თარიღი: მაისი 8, 2013. ↑ Snoop Dogg Announces Next Album, Sequel To Classic ‘Doggystyle’ Album. ballerstatus.com (September 3, 2010). ციტირების თარიღი: March 22, 2016.[მკვდარი ბმული]
ჟან-მარი ლეიე ლენელგო

ჟან-მარი ლეიე ლენელგო — ვანუატუელი პოლიტიკოსი. ვანუატუს პრეზიდენტი 1994-1999 წლებში. საფრანგეთის სასწავლებლებში სწავლისა და სამშობლოში დაბრუნების შემდეგ აირჩიეს მშობლიური კუნძულის საკრებულოში, მოგვიანებით გახდა ავიაკომპანია „Air Vanuatu“-ს პრეზიდენტი. 1983 წელს აირჩიეს საკანონმდებლო ასამბლეაში. 1994 წლის 2 მარტიდან 1999 წლის 2 მარტამდე იყო ქვეყნის პრეზიდენტი. გარდაიცვალა 2014 წლის 9 დეკემბერს. ↑ BBC country files ↑ „Former Vanuatu President Jean-Marie Leye Dies“. eastwestcenter.org. 10 December 2014. დაარქივებულია ორიგინალიდან — 15 დეკემბერი 2014. ციტირების თარიღი: 20 დეკემბერი 2014.
IC 1101

IC 1101 — ზეგიგანტი ელიფსური გალაქტიკა გალაქტიკათგროვა Abell 2029-ში, რომელიც დაახლოებით 1,07 მილიარდი სინათლის წლითაა (309 მეგაპარსეკი) დედამიწას დაშორებული. გალაქტიკა ზეგიგანტ ელიფსურ(E)-ლინზისებურადაა(S0) კლასიფიცირებული და A2029-ში ყველაზე კაშკაშა გალაქტიკაა. გალაქტიკის მორფოლოგიური ტიპი საკამათო თემაა, რადგან არსებობს იმის შანსი, რომ მას დისკოს ფორმა ჰქონდეს, მაგრამ დედამიწიდან სხვა კუთხით ჩანს. თუმცა, ლინზისებრი გალაქტიკების უმეტესობის ზომა 50 000-დან 120 000 სინათლის წელიწადს აღწევს. ამ გალაქტიკაში 100 ტრილიონი (1014) ვარსკვლავი ბინადრობს. მისი დიამეტრი 6 მილიონი სინათლის წელიწადია. უმეტესი დიდი გალაქტიკების მსგავსად IC 1101 დასახლებულია მეტალით მდიდარი უამრავი ვარსკვლავით, რომლებიც შესაძლოა მზეზე 7 მილიარდი წლით ხნიერი იყოს, რის გამოც ის ოქროსფერია. მის ცენტრში რადიოტალღების კაშკაშა წყაროა, რომელიც ზემასიურ შავ ხვრელთან ასოცირდება. გალაქტიკა 1790 წლის 19 ივნისს ბრიტანელმა ასტრონომმა ფრედერიკ უილიამ ჰერშელ I-მა აღმოაჩინა. ის კატალოგში ჯონ ლუის ემილ დრეიერმა 1895 წელს, თითქმის 100 წლის შემდეგ, შეიტანა, როგორც ვარსკვლავთგროვებისა და ნისლეულების ინდექსური კატალოგის 1101-ე ობიექტი. აღმოჩენისას ის ნისლეული ეგონათ. შემდგომში ედუინ ჰაბლის 1932 წლის აღმოჩენის მიხედვით, „ნისლეულები“ სინამდვილეში დამოუკიდებელი გალაქტიკები იყო. ობიექტების შემდგომი ანალიზით დადგინდა, რომ IC 1101 დამოუკიდებელი გალაქტიკებიდან ერთ-ერთი იყო. გალაქტიკათგროვა გალაქტიკა ↑ 1.0 1.1 1.2 1.3 1.4 NASA/IPAC Extragalactic Database. Results for IC 1101. ციტირების თარიღი: 11 November 2006. ↑ Data for IC 1101. SIMBAD Astronomical Database. ↑ http://arxiv.org/PS_cache/astro-ph/pdf/0209/0209205v2.pdf ↑ Uson, Juan M.; Boughn, Stephen P.; Kuhn, Jeffrey R. (October 1990). „The central galaxy in Abell 2029 - an old supergiant“. Science. 250 (4980): 539–540. Bibcode:1990Sci...250..539U. doi:10.1126/science.250.4980.539.CS1-ის მხარდაჭერა: მრავალი სახელი: ავტორების სია (link)
კრაპინა

კრაპინა (ხორ. Krapina) — ქალაქი ჩრდილოეთ ხორვატიაში, კრაპინა-ზაგორჟეს ოლქის ადმინისტრაციული ცენტრი. კრაპინა დაახლ. 55 კმ-ითაა დაშორებული ზაგრებიდან და ვარაჟდინიდან. ქალაქი ცნობილია 1193 წლიდან. იგი ყოველთვის წარმოადგენდა საყვარელ ადგილს ციხე-დარბაზების ასაგებად ხორვატი და უნგრელი მმართველებისათვის. XIX საუკუნის ბოლოსა და XX საუკუნის დასაწყისში ქალაქი წარმოადგენდა ხორვატიისა და სლავონიის სამეფოს ვარაჟდინის ოლქის ადმინისტრაციულ ცენტრს. ქალაქის ოფიციალური გვერდი